আজ সকালে এউকো ব্যাঙ্কের সার্দান অ্যাভিনিউ ব্রাঞ্চে হানা দেয় সিআইডি। সঙ্গে ভারতী ঘোষের স্বামী এমএভি রাজু। প্রাক্তন আইপিএস-এর হিসেব বর্হিভূত সম্পত্তির হদিশ পেতেই বিভিন্ন ব্যাঙ্ক লকারে হানা দিচ্ছে সিআইডি।
 নিজস্ব প্রতিবেদন: ভারতী ঘোষের একটি লকার থেকে মিলল ৪০ ভরি গয়না। ইউকো ব্যাঙ্কের সাদার্ন অ্যাভিনিউ শাখায় ভারতীর একটি লকার খুলে এই পরিমাণ অলঙ্কার হাতে এসেছে তদন্তকারীদের। এই গয়না বাজেয়াপ্ত করা হয়েছে এবং সেগুলি এখন পরীক্ষা করছেন ফিঙ্গারপ্রিন্ট বিশেষজ্ঞরা। ব্যাঙ্কের ওই শাখায় থাকা ভারতীর অপর লকারটি এবার খোলা হবে বলে জানিয়েছেন তদন্তকারীরা। আজ সকালে এউকো ব্যাঙ্কের সার্দান অ্যাভিনিউ ব্রাঞ্চে হানা দেয় সিআইডি। সঙ্গে ভারতী ঘোষের স্বামী এমএভি রাজু। প্রাক্তন আইপিএস-এর হিসেব বর্হিভূত সম্পত্তির হদিশ পেতেই বিভিন্ন ব্যাঙ্ক লকারে হানা দিচ্ছে সিআইডি। বার বার এড়িয়ে যাওয়ার পর আজ ভবানীভবনে সিআইডি দফতরে হাজিরা দিলেন ভারতী ঘোষের স্বামী এমএভি রাজু। তাঁকে দীর্ঘক্ষণ জেরা করেন আধিকারিকরা। সেখানে তাঁর বয়ানও রেকর্ড করা হয়েছে। এদিন সম্পত্তি সংক্রান্ত বিভিন্ন গরমিল নিয়ে প্রশ্ন করা হয় রাজুকে। দাসপুরে যে তোলাবাজির অভিযোগ উঠেছে সেই টাকা কোথায় গেল রাজুর কাছে তা জানতে চান আধিকারিকরা। বিভিন্ন ফ্ল্যাট ও বাড়িতে তল্লাসি চালিয়ে যে বিপুল জিনিসপত্র বাজেয়াপ্ত হয়েছে, তার টাকা কোথা থেকে এল সেটাও রাজুর কাছে জানতে চাওয়া হয়। দাসপুর ছাড়াও অন্য আরেকটি মামলাতেও রাজুর নামে এফআইআর দায়ের হয়েছে। সেবিষয়েও এদিন তাঁর কাছে বিস্তারিত জানতে চায় সিআইডি। উদ্ধার হওয়া একাধিক নথিতে যে গরমিলের হদিশ মিলেছে তানিয়েও টানা জেরা করা হয় ভারতী ঘোষের স্বামীকে।